CELEX: 32008R0404
Language: hu
Date: 2008-05-06 00:00:00
Title: A Bizottság 404/2008/EK rendelete ( 2008. május 6. ) a mezőgazdasági termékek ökológiai termeléséről szóló 2092/91/EGK tanácsi rendelet II. mellékletének a szpinozad, a kálium-bikarbonát és a réz-oktanoát engedélyezése, illetve az etilén használata tekintetében történő módosításáról

7.5.2008   
            
            
               HU
            
            
               Az Európai Unió Hivatalos Lapja
            
            
               L 120/8
            
         
      A BIZOTTSÁG 404/2008/EK RENDELETE
   
   (2008. május 6.)
   a mezőgazdasági termékek ökológiai termeléséről szóló 2092/91/EGK tanácsi rendelet II. mellékletének a szpinozad, a kálium-bikarbonát és a réz-oktanoát engedélyezése, illetve az etilén használata tekintetében történő módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletre (1) és különösen annak 7. cikke (3) bekezdésére,
   mivel:
   
               (1)
            
            
               A 2092/91/EGK rendelet 7. cikkének (4) bekezdésében meghatározott eljárásnak megfelelően egyes tagállamok a többi tagállam és a Bizottság számára a rendelet II. mellékletébe felveendő termékekkel kapcsolatos információkat nyújtottak be.
            
         
               (2)
            
            
               A Bizottság ad hoc szakértői csoportot kért fel arra, hogy az ökológiai gazdálkodás alapelveinek fényében tegyen ajánlásokat a szpinozad, a kálium-bikarbonát és a réz-oktanoát ökológiai gazdálkodásban való használatának engedélyezésével, illetve az etilén használatának a citrusfélék érlelésére, valamint a burgonya és a hagyma csírázásának gátlására történő kiterjesztésével kapcsolatban.
            
         
               (3)
            
            
               A szakértői csoport 2008. január 22-én és 23-án jelentést (2) nyújtott be a Bizottság szolgálatai számára, amelyben a szpinozad, a kálium-bikarbonát és a réz-oktanoát bizonyos feltételekkel történő engedélyezésére, illetve az etilén használatának a citrusfélék érlelésére, valamint a burgonya és a hagyma csírázásának gátlására bizonyos feltételekkel történő kiterjesztésére tett ajánlást. A szakértői csoport jelentésének, illetve az alábbi tényezőknek a fényében a Bizottság úgy ítéli meg, hogy egyes termékek ökológiai gazdálkodásban való használatát engedélyezni kell és az etilén használati körét ki kell terjeszteni.
            
         
               (4)
            
            
               A szpinozad egy új, mikrobás eredetű rovarölő szer, amely nem helyettesíthetőnek bizonyult néhány főbb kártevő elleni védekezésben, illetve hozzájárul a termelési rendszer fenntarthatóságához egyéb növénykártevők esetében. Használata esetén azonban a lehető legkisebbre kell csökkenteni a nem célzott szervezetekre vonatkozó kockázatokat.
            
         
               (5)
            
            
               A szpinozad felvételével kapcsolatban tisztázni kell, hogy a mikroorganizmusoknak a kártevő és a betegség elleni védekezést szolgáló használata általában engedélyezett az ökológiai gazdálkodásban, de a mikroorganizmusok által előállított termékeket külön-külön nyilvántartásba kell venni.
            
         
               (6)
            
            
               A kálium-bikarbonát nem helyettesíthetőnek bizonyult számos növény gombás megbetegedése elleni védekezésben, illetve csökkentheti a használt réz és a kén mennyiségét az egyes növénykártevők elleni védekezésben.
            
         
               (7)
            
            
               A réz-oktanoát olyan új rézkészítmény, amelyet a 2092/91/EGK rendelet II. mellékletének B. részében már felsorolt egyéb rézvegyületekkel megegyező célra lehet alkalmazni. A felhasznált rézmennyiség alacsonyabb egy termelési időszakra vonatkozóan réz-oktanoát alkalmazása esetén.
            
         
               (8)
            
            
               Az etilén már szerepel a 2092/91/EGK rendelet II. mellékletének B. részében mint a ökológiai gazdálkodásban hagyományosan használt anyag. Helyénvalónak tűnt az említett anyag felhasználási feltételeinek kiegészítése két további nem helyettesíthetőnek ítélt felhasználással: citrusfélék érlelése, amennyiben a kezelés a gyümölcslégy okozta károk megelőzését szolgálja; illetve a tárolt burgonya- és hagymafélék csírázásának gátlása.
            
         
               (9)
            
            
               A 2092/91/EGK rendelet II. mellékletét tehát ennek megfelelően módosítani kell.
            
         
               (10)
            
            
               Az e rendeletben előírt intézkedések összhangban vannak a 2092/91/EGK rendelet 14. cikkének értelmében felállított bizottság véleményével,
            
         ELFOGADTA EZT A RENDELETET:
   1. cikk
   A 2092/91/EGK rendelet II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. május 6-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 198., 1991.7.22., 1. o. A legutóbb a 123/2008/EK bizottsági rendelettel (HL L 38., 2008.2.13., 3. o.) módosított rendelet.
   
      (2)  Az ad hoc szakértői csoport jelentése a peszticidek bioélelmiszer-termelésben való használatáról, 2008. január 22-én és 23-án http://ec.europa.eu/agriculture/qual/organic/publi/pesticides_en.pdf
   
      MELLÉKLET
      A 2092/91/EGK rendelet II. melléklete a következőképpen módosul:
      A B. rész („Peszticidek”) 1. pontja („Növényvédő szerek”) a következőképpen módosul:
      
                  (1)
               
               
                  A II. táblázat („A kártevők elleni biológiai védekezés során használt mikroorganizmusok”) helyébe a következő szöveg lép:
                  „II.   A kártevők és betegségek elleni biológiai védekezés során használt mikroorganizmusok
                  
                              Megnevezés
                           
                           
                              Leírás; összetételre vonatkozó követelmények; felhasználási feltételek
                           
                        
                              Mikroorganizmusok (baktériumok, vírusok és gombák)
                           
                           
                              Csak a 2001/18/EK európai parlamenti és tanácsi irányelv (1) értelmében géntechnológiával nem módosított törzsek
                           
                        
                     
                  IIa.   Mikroorganizmusok által előállított anyagok
                  
                              Megnevezés
                           
                           
                              Leírás; összetételre vonatkozó követelmények; felhasználási feltételek
                           
                        
                              Szpinozad
                           
                           
                              Rovarölő szer;
                              Csak a 2001/18/EK irányelv értelmében géntechnológiával nem módosított törzsek által történő előállítás esetén
                              Csak ha intézkedéseket hoztak a főbb parazitoidokra jelentett kockázat és a rezisztencia kialakulása kockázatának minimalizálása érdekében.
                              Az ellenőrző szervezet vagy hatóság által elismert igény.
                           
                        
            
                  (2)
               
               
                  A IV. táblázat („A biogazdálkodásban hagyományosan alkalmazott egyéb anyagok”) a következőképpen módosul:
                  
                              a)
                           
                           
                              A „Megnevezés” oszlopban a rézre vonatkozó bejegyzés helyébe a következő szöveg lép:
                              „Réz réz-hidroxid, réz-oxiklorid, (hárombázisú) rézszulfát, rézoxid és réz-oktanoát formájában.”
                           
                        
                              b)
                           
                           
                              Az etilénre vonatkozó rész helyébe a következő szöveg lép:
                              
                                          Megnevezés
                                       
                                       
                                          Leírás; összetételre vonatkozó követelmények; felhasználási feltételek
                                       
                                    
                                          „(*) Etilén
                                       
                                       
                                          Banán, kivi és kakiszilva érlelése, Citrusfélék érlelése, kizárólag a gyümölcslégy által a citrusfélékben okozott károk megelőzését szolgáló stratégia részeként; ananász virágoztatása; Burgonya- és hagymafélék csírázásának gátlása;
                                          Az ellenőrző szervezet vagy hatóság által elismert igény.”
                                       
                                    
                        
            
                  (3)
               
               
                  Az V. táblázat („Egyéb anyagok”) a következő bejegyzéssel egészül ki:
                  
                              Megnevezés
                           
                           
                              Leírás; összetételre vonatkozó követelmények; felhasználási feltételek
                           
                        
                              „Kálium-bikarbonát
                           
                           
                              Gombaölő szer”
                           
                        
            
         (1)  HL L 106., 2001.4.17., 1. o.”